340 



Glas, standses af det andet. Jeg har her en anden Vædske 

 (manganoversuurt Kali), der i Farven ligner Bourgogne- 

 Vin, men som I strax skulle see viser et ganske andet 

 Forhold med Hensyn til det prismatiske Farvebillede, idet 

 den er gjennemsigtig for de to yderste Ender af dette, 

 men tilbageholder Mellemfarverne; naar jeg holder den 

 ind i Farvebilledet, see I, hvorledes dette deles i to fuld- 

 kommen adskilte Dele, en rød og en violet, hvorimod 

 alle de mellemliggende Farver mangle, saa at Vædskens 

 Purpurfarve hidrører fra, at den kun tillader de røde og 

 violette Straaler at gaae igjennem sig, men tilbageholder 

 de gule, grønne og blaae. 



Hidtil have vi stedse vist Farver ved Hjælp af farvede 

 Legemer, men jeg kan ogsaa frembringe dem uden disse; 

 jeg har her et Stykke ufarvet Glas, hvorpaa jeg strøer et 

 hvidt Pulver, sædvanlig kaldet Hexemeel (Lycopodium), 

 som ogsaa er farveløst; men naar jeg nu betragter det 

 elektriske Lys gjennem Glasset og Pulveret, seer jeg de 

 meest glimrende Farver. Jeg har ogsaa ofte i Alperne 

 seet smaae lette Skyer med de pragtfuldeste Farver, som 

 bleve frembragte alene ved at det hvide Sollys skinnede 

 paa Vandstøvet, om jeg. saa maa kalde det, hvoraf de 

 bestaae. Der gives ogsaa mange andre Maader, paa 

 hvilke vi kunne frembringe Farver uden Hjælp af farvede 

 Legemer og den deraf følgende Indsugning af nogle af 

 Farvestraalerne i det hvide Lys; saaledes er det Eder 

 vel bekjendt, at naar man blæser Sæbebobler, spille de i 

 Dagslyset med de pragtfuldeste og meest glimrende Farver, 

 uagtet Sæbevandet er fuldkommen farveløst og gjennem- 

 sigligt. Her har jeg to Stykker hvidt gjennerasigtigt Glas, 

 som jeg trykker mod hverandre med mine Fingre, og 

 naar jeg holder dem foran Lampen og lader Billedet af 



